โครงการศึกษาดูงานโครงการพัฒนาพื้นที่ต้นแบบของมูลนิธิแม่ฟ้าหลวง ในพระบรมราชูปถัมภ์ 
และเรียนรู้วิถีชีวิตของชุมชนท้องถิ่น จังหวัดน่าน


1. หลักการและเหตุผล
จากการพัฒนาประเทศที่ผ่านมา ได้มีการใช้ทรัพยากรธรรมชาติ โดยเฉพาะที่ดิน ป่าไม้ แหล่งน้ำ ในอัตราที่สูงมาก และเป็นไปอย่างไม่มีประสิทธิภาพ จนมีผลทำให้ทรัพยากรธรรมชาติเหล่านี้ เกิดการร่อยหรอ และเสื่อมโทรมลงอย่างรวดเร็ว ส่งผลกระทบต่อการดำรงชีวิตของชุมชนท้องถิ่น ที่ต้องพึ่งพาทรัพยากรเป็นหลักในการยังชีพ โดยเฉพาะทรัพยากรป่าไม้ และน้ำ ซึ่งถือเป็นทรัพยากรหนึ่งที่สำคัญของประเทศ ที่ถูกทำลายเป็นอย่างมาก อันเนื่องมาจากสาเหตุหลายๆประการ ถึงแม้ในปัจจุบันจะมีโครงการอันเนื่องมาจากพระราชดำริเกิดขึ้นมากมายหลายโครงการเพื่อส่งเสริมความรู้ความเข้าใจ และกระตุ้นจิตสำนึกในการอนุรักษ์ทรัพยากรธรรมชาติ สิ่งแวดล้อม และการพัฒนาชุมชนโดยยึดหลักปรัชญาเศรษฐกิจพอเพียง ทั้งนี้สถาบันการศึกษาถือว่ามีส่วนสำคัญที่จะต้องผลิตบัณฑิตที่มีความรู้ความสามารถเพื่อออกไปพัฒนาประเทศชาติและแก้ไขปัญหาสังคมให้ดีขึ้น จุฬาลงกรณ์มหาวิทยาลัยจึงได้กำหนดคุณลักษณะบัณฑิตที่พึงประสงค์ของจุฬาลงกรณ์มหาวิทยาลัย ซึ่งนอกจากองค์ความรู้ต่างๆ ที่ได้รับจากการเรียนการสอนในห้องเรียนแล้ว นิสิตควรมีโลกทัศน์ที่กว้างไกล  เข้าใจสภาพปัญหา ตระหนักถึงปัญหาของส่วนรวม และสามารถบูรณาการองค์ความรู้เพื่อนำมาพัฒนาประเทศ
การจัดโครงการในครั้งนี้ จึงมีวัตถุประสงค์เพื่อให้นิสิตได้เห็นสภาพปัญหาของชุมชนและเรียนรู้แนวทางการบริหารจัดการทรัพยากรธรรมชาติและการพัฒนาชุมชนท้องถิ่นจากหน่วยงานที่มีประสบการณ์และมีความเชี่ยวชาญ ทั้งนี้โครงการพัฒนาพื้นที่ต้นแบบบูรณาการแก้ไขปัญหาและพัฒนาพื้นที่จังหวัดน่าน ตามแนวพระราชดำริ เป็นงานด้านการส่งเสริมการพัฒนาของโครงการปิดทองหลังพระฯ ซึ่งจังหวัดน่าน เป็นจังหวัดแรกที่โครงการปิดทองหลังพระฯ ได้พิจารณาคัดเลือกเป็นพื้นที่ต้นแบบในการพัฒนา นอกจากนี้จังหวัดน่านยังเป็นพื้นที่ต้นน้ำของแม่น้ำน่านซึ่งเป็นแหล่งน้ำสำคัญที่มีปริมาณน้ำคิดเป็นร้อยละ 45 ของปริมาณน้ำที่ไหลลงแม่น้ำเจ้าพระยา โครงการปิดทองหลังพระฯ มีความร่วมมือกับโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ ซึ่งได้รับการยอมรับในความเชี่ยวชาญด้านการปลูกป่า การพัฒนาพื้นที่ต้นน้ำ และประสบความสำเร็จเป็นอย่างดีในการพัฒนาพื้นที่ในสภาพภูมิสังคมที่คล้ายคลึงกับจังหวัดน่าน เพื่อดำเนินโครงการพัฒนาพื้นที่ต้นแบบฯ จังหวัดน่าน ให้สามารถใช้เป็นต้นแบบการบูรณาการการพัฒนาตามแนวพระราชดำริที่จะขยายผลต่อไปในอนาคต
ดังนั้นจึงได้จัดโครงการศึกษาดูงานโครงการพัฒนาพื้นที่ต้นแบบของมูลนิธิแม่ฟ้าหลวง ในพระบรมราชูปถัมภ์ ณ สำนักงานโครงการปลูกป่า บ้านเปียงก่อ อำเภอเฉลิมพระเกียรติ จังหวัดน่าน และลงพื้นที่เพื่อพูดคุยกับชาวบ้านในพื้นที่ตำบลสะเนียน อำเภอเมือง จังหวัดน่าน เพื่อให้นิสิตได้เรียนรู้และเข้าใจในสภาพปัญหาของการใช้ทรัพยากรธรรมชาติและความเป็นอยู่ของชุมชนท้องถิ่น ได้เรียนรู้แนวทางการบริหารจัดการทรัพยากรธรรมชาติ และตระหนักถึงความรับผิดชอบต่อสังคมและประเทศชาติ อันจะเป็นประโยชน์ต่อการพัฒนานิสิตให้เป็นบัณฑิตที่พึงประสงค์ของจุฬาลงกรณ์มหาวิทยาลัย และเป็นบุคลากรที่สำคัญในการพัฒนาประเทศชาติต่อไป
2. วัตถุประสงค์
2.1 เพื่อเรียนรู้และเข้าใจในสภาพปัญหาของการใช้ทรัพยากรธรรมชาติและความเป็นอยู่ของชุมชนท้องถิ่น
2.2 เพื่อเรียนรู้แนวทางการบริหารจัดการทรัพยากรธรรมชาติและชุมชนท้องถิ่นตามหลักปรัชญาของเศรษฐกิจพอเพียง
2.3 เพื่อปลูกฝังแนวคิดในด้านความรับผิดชอบต่อสังคมของนิสิต
3.  ระยะเวลา
	วันที่ 26 – 29 กรกฎาคม 2559
4. สถานที่
สำนักงานโครงการปิดทองหลังพระ สืบสานแนวพระราชดำริ จังหวัดน่าน
สำนักงานโครงการปลูกป่า บ้านเปียงก่อ อำเภอเฉลิมพระเกียรติ จังหวัดน่าน
หมู่บ้านเป้าหมายในตำบลสะเนียน อำเภอเมือง จังหวัดน่าน
5. ผู้เข้าร่วมโครงการ
5.1 นิสิต   				จำนวน 30 คน
5.2 อาจารย์ และเจ้าหน้าที่ฝ่ายกิจการนิสิต    	จำนวน 5 คน                                        
6. ประโยชน์ที่คาดว่าจะได้รับ
6.1 นิสิตมีความเข้าใจและเรียนรู้การใช้ชีวิตความเป็นอยู่ของคนในชุมชนท้องถิ่น 
6.2 ได้นำแนวทางการบริหารจัดการทรัพยากธรรรมชาติและการพัฒนาชุมชนตามแนวทางเศรษฐกิจพอเพียงมาปรับใช้ในเพื่อพัฒนาตนเอง
6.3 ได้ข้อมูลสภาพความเป็นอยู่ของคนในชุมชนที่อาศัยอยู่ร่วมกับป่าเพื่อนำมาวางแผนหาแนวทางการพัฒนาชุมชน
7. ผู้รับผิดชอบโครงการ
         	ผศ.ดร. ปกรณ์ วรานุศุภากุล 		รองคณบดีฝ่ายกิจการนิสิต คณะวิทยาศาสตร์
อาจารย์ ดร.ศันธยา  กิตติโกวิท     	รองคณบดีฝ่ายกิจการนิสิต คณะพาณิชยศาสตร์และการบัญชี
    	อาจารย์ ดร.ปริญดา มณีโรจน์    	อาจารย์ฝ่ายกิจการนิสิต คณะพาณิชยศาสตร์และการบัญชี
8. แหล่งงบประมาณ
ผศ.ดร. ปกรณ์ วรานุศุภากุล 		50,000 บาท
อาจารย์ ดร.ศันธยา  กิตติโกวิท     	50,000 บาท
    	อาจารย์ ดร.ปริญดา มณีโรจน์    	20,000 บาท
		รวมทั้งสิ้น	          120,000 บาท
9. งบประมาณ (ดูรายละเอียดหน้า 3)



















โครงการศึกษาดูงานโครงการพัฒนาพื้นที่ต้นแบบของมูลนิธิแม่ฟ้าหลวง ในพระบรมราชูปถัมภ์ 
และเรียนรู้วิถีชีวิตของชุมชนท้องถิ่น จังหวัดน่าน
งบประมาณ
วันที่ 26 - 29 กรกฎาคม 2559

จำนวนผู้เข้าร่วมโครงการ 35 คน
	ประมาณการรายจ่าย
	หน่วย : บาท

	1.
	หมวดค่าตอบแทน
	
	

	
	1.1 ค่าตอบแทนวิทยากร (1,000บาท/ชม. x 4 ชม.)
	
	4,000

	2.
	หมวดค่าใช้สอย
	
	

	
	2.1 ค่าที่พักสำหรับอาจารย์ เจ้าหน้าที่ และนิสิต ณ บ้านเปียงก่อ (300 บาท x 35 คน x 1 คืน)
	10,500
	

	
	2.2 ค่าที่พักสำหรับอาจารย์ เจ้าหน้าที่ (600 บาท x 5 คน x 2 คืน)
	6,000
	

	
	2.3 ค่าอาหารและเครื่องดื่มสำหรับอาจารย์ เจ้าหน้าที่ นิสิต (250 บาท/วัน x 35 คน x 4 วัน)
	35,000
	

	
	2.4 ค่าเช่าพาหนะรถตู้ปรับอากาศ 10 ที่นั่ง (2,000 บาท x 4 คัน x 4 วัน)
	32,000
	

	
	2.5 ค่าเช่าพาหนะรถกระบะเข้าพื้นที่ (500 บาท x 5 คัน x 1 วัน)
	2,500
	

	
	2.6 ค่าตั๋วเครื่องบินไป-กลับสำหรับอาจารย์ (2,500 บาท x 3 คน)
	7,500
	

	
	2.7 ค่าทางด่วน 
	1,500
	95,000

	3.
	หมวดค่าวัสดุ
	
	

	
	3.1 วัสดุเชื้อเพลิง (5,250 บาท/คัน x 4 คัน)
	
	21,000

	
	    รวมประมาณการรายจ่าย
	
	120,000











[bookmark: _GoBack]โครงการศึกษาดูงานโครงการพัฒนาพื้นที่ต้นแบบบูรณาการแก้ไขปัญหา
และพัฒนาพื้นที่จังหวัดน่าน ตามแนวพระราชดำริ
กำหนดการ
วันที่ 26 - 29 กรกฎาคม 2559

วันอังคารที่  26 กรกฎาคม 2559
07.00 น.            		นิสิตออกเดินทางจากจุฬาลงกรณ์มหาวิทยาลัย / รับประทานอาหารเช้าบนรถ
12.00 น.            		รับประทานอาหารกลางวันระหว่างทาง
14.00 น.			อาจารย์ออกเดินทางสู่จังหวัดน่านโดยเครื่องบิน
18.00 น.            		นิสิตเดินทางเข้าที่พัก ณ ศูนย์จุฬาฯ จังหวัดน่าน / เก็บสัมภาระ
19.00 น.            		รับประทานอาหารเย็น / พักผ่อน
วันพุธที่  27 กรกฎาคม 2559
07.00 – 08.00 น.  	รับประทานอาหารเช้า
08.00 – 09.00 น.	ฟังบรรยายภาพรวมการดำเนินงานของโครงการปิดทองหลังพระฯ ณ สำนักงานปิดทองฯ
09.00 – 12.00 น.    	เดินทางไปสำนักงานโครงการปลูกป่าฯ มูลนิธิแม่ฟ้าหลวงฯ บ้านเปียงก่อ อำเภอเฉลิมพระเกียรติ จังหวัดน่าน
12.00 – 13.00 น.        	รับประทานอาหารกลางวัน 
13.00 – 15.00 น.        	รับฟังการบรรยาย “หลักการปลูกป่า ปลูกคน” โดยเจ้าหน้าที่มูลนิธิแม่ฟ้าหลวงฯ
15.00 – 15.30 น.        	เดินทางไปบ้านน้ำช้าง อำเภอเฉลิมพระเกียรติ จังหวัดน่าน
15.30 – 16.30 น.        	ศึกษาดูงาน บ้านน้ำช้าง อำเภอเฉลิมพระเกียรติ จังหวัดน่าน 
โดยผู้ใหญบ้านและกลุ่มคณะกรรมการดูแลป่า
16.30 – 17.00 น.        	เดินทางออกจากบ้านน้ำช้างเข้าที่พักสำนักงานฯ บ้านเปียงก่อ
16.30 – 18.30 น.        	ถึงที่พัก / รับประทานอาหารเย็น
18.30 – 20.30 น.              สรุปการศึกษาดูงานประจำวัน
วันพฤหัสบดีที่  28 กรกฎาคม 2559
07.00 – 08.00 น.          	รับประทานอาหารเช้า
08.00 – 11.00 น.          	เดินทางออกจากสำนักงานฯ บ้านเปียงก่อ ไปตำบลสะเนียน อำเภอเมือง จังหวัดน่าน
11.00 – 12.00 น.     	รับฟังการบรรยายสภาพทั่วไปของชุมชนตำบลสะเนียน โดยนายกอบต.สะเนียน
12.00 – 13.00 น.        	รับประทานอาหารกลางวัน
13.00 – 17.00 น.        	พูดคุยกับชาวบ้านพื้นที่เป้าหมายเพื่อเรียนรู้สภาพความเป็นอยู่และการประกอบอาชีพ
17.00 – 18.00 น.        	ออกจากตำบลสะเนียนไปอำเภอเมือง จังหวัดน่าน
18.00 – 19.00 น.        	รับประทานอาหารเย็น
19.00 – 21.00 น.          	เข้าที่พัก ณ ศูนย์จุฬาฯ จังหวัดน่าน / สรุปข้อมูลการเรียนรู้
วันศุกร์ที่  29 กรกฎาคม 2559
07.00 – 08.00 น.        	เก็บสัมภาระ / รับประทานอาหารเช้า
08.00 – 19.00 น.          	นิสิตออกเดินทางจากที่พักกลับกรุงเทพฯ / อาจารย์เดินทางกลับโดยเครื่องบิน
19.00 น.                     	เดินทางถึงจุฬาลงกรณ์มหาวิทยาลัย

-------------------------------------
